proxectonos/corpus_dominio_legal_administrativo_tmp huggingface dataset:
ORDE do 28 de setembro de 2007 pola que se dispón o cesamento de vogal do Consello de Administración da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 08/10/2007

O artigo 40 da Lei 27/1992, do 24 de novembro, de portos do Estado e da mariña mercante dispón que a separación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades a que representen aqueles.
Polo exposto, e vista a proposta do Concello da Coruña, e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
O cesamento de Carlos González-Garcés Santiso como vogal do Consello de Administración da Autoridade Portuaria da Coruña, en representación do Concello da Coruña, agradecéndolle os servizos prestados.
Santiago de Compostela, 28 de setembro de 2007.
María José Caride Estévez
Conselleira de Política Territorial, Obras Públicas
e Transportes
b) NOMEAMENTOS CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
RESOLUCIÓN do 16 de outubro de 2007 pola que se convoca un curso básico de protección.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 22/10/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a celebración dun curso básico de protección, que se deberá desenvolver conforme as seguintes bases:
Obxectivos.
-Coñecer as teorías e as técnicas de protección estática e dinámica, así como sobre a protección de personalidades.
-Dominar diversas técnicas do tiro policial e da condución de seguranza na protección de persoas.
Destinatarios: o curso vai dirixido aos membros dos corpos de policía local dos concellos de Galicia e aos membros da Unidade do CNP adscrita á Comunidade Autónoma de Galicia, que non fixesen ningunha das edicións anteriores sobre este mesmo curso.
Inscrición: a inscrición dos participantes será totalmente gratuíta.
Prazas: 30 prazas.
Solicitudes.
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 30 de outubro ás 14.00 horas.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas: o curso realizarase en datas do 6 ao 8 de novembro.
O horario será das 9.30 ás 14.00 e das 15.30 ás 19.00 horas os días 6 e 7; e o día 8 en horario das 9.30 ás 13.30 horas, cunha duración de 20 horas lectivas.
Contido.
I. Seguridade, protección e autoprotección.
II. Condución de seguridade en protección.
III. Técnicas de tiro policial en protección.
Relación de admitidos.
A relación de admitidos farase pública o día 2 de novembro a partir das 14.00 horas, no taboleiro de anuncios da Academia Galega de Seguridade Pública, ou ben poden coñecer e confirmar a súa asistencia chamando ao teléfono 986 59 02 41 e na páxina web:
http://agasp.xunta.es.
Lugar: o curso desenvolverase na Academia Galega de Seguridade Pública, sita na avenida da Cultura, s/n, no concello da Estrada.
Certificado de asistencia: ao remate do curso entregaráselle un certificado de asistencia a aquelas persoas que acrediten a súa participación continuada a el.
Modificacións: a Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 16 de outubro de 2007.
Carlos Suárez-Mira Rodríguez
Director xeral da Academia Galega
de Seguridade Pública
Ver referencia pdf "20400D013P022.PDF"
RESOLUCIÓN do 16 de outubro de 2007 pola que se convoca un curso básico de transportes.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 22/10/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a realización dun curso básico de transportes, que se deberá desenvolver conforme as seguintes bases:
Obxectivos: actualizar os membros dos corpos de Policía Local nos coñecementos e normativa necesarios que lles poidan ser útiles no desempeño posterior do seu labor profesional.
Destinatarios: o curso vai dirixido aos membros dos corpos de Policía Local dos concellos de Galicia e aos membros da Unidade do CNP adscrita á Comunidade Autónoma de Galicia, que non fixesen feito ningunha das edicións anteriores sobre este mesmo curso.
Inscrición: a inscrición dos participantes será totalmente gratuíta.
Prazas: 30 prazas.
Solicitudes.
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 30 de outubro ás 14.00 horas.
3. As instancias deberán enviarse á Academia Galega de Seguridade Pública, sita na Avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas: o curso realizarase en datas do 6 ao 8 de novembro.
O horario será das 9.30 ás 14.00 e das 15.30 ás 19.00 horas os días 6 e 7; e o día 8 en horario das 9.30 ás 13.30 horas, cunha duración de 20 horas lectivas.
Contido.
-I. Ámbito e normativa de aplicación. Clasificación. Títulos habilitantes. Distintivos.
-II. Transporte de mercadorías perigosas.
-III. Aparato de control tacógrafo. Tempos de condución e descanso.
-IV. Prestación de servizos: transporte escolar, mercadorías perecedoiras, taxis, etc.
-V. Práctica de inspección e procedemento sancionador. Documentos de control.
Relación de admitidos: a relación de admitidos farase publica o día 2 de novembro a partir das 14.00 horas, no taboleiro de anuncios da Academia Galega de Seguridade Pública, ou ben poden coñecer e confirmar a súa asistencia chamando ao teléfono 986 59 02 41 e na páxina web:
http://agasp.xunta.es.
Lugar: o curso desenvolverase na Academia Galega de Seguridade Pública, sita na avenida da Cultura, s/n, no concello da Estrada.
Certificado de asistenci: ao remate do curso entregaráselle un certificado de asistencia a aquelas persoas que acrediten a súa participación continuada a el.
Modificacións: a Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 16 de outubro de 2007.
Carlos Suárez-Mira Rodríguez
Director xeral da Academia Galega
de Seguridade Pública
Ver referencia pdf "20400D012P021.PDF"
RESOLUCIÓN do 2 de outubro de 2007, da Secretaría Xeral da Consellería de Vivenda e Solo, pola que se lles dá publicidade aos convenios de colaboración subscritos por esta consellería no segundo cuadrimestre do ano 2007.
CONSELLERÍA DE VIVENDA E SOLO — III. OUTRAS DISPOSICIÓNS — 22/10/2007

O artigo 11 da Lei 4/2006, do 30 de xuño, de transparencia e boas prácticas na Administración pública galega, imponlle a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no segundo cuadrimestre do ano 2007.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería de Vivenda e Solo nos meses de maio, xuño, xullo e agosto do ano 2007, que se incorpora como anexo a esta resolución.
Santiago de Compostela, 2 de outubro de 2007
Rosa Losada Suárez
Secretaria xeral da Consellería de Vivenda e Solo
Ver referencia pdf "20400D011P020.PDF"
ORDE do 11 de outubro de 2007 pola que se resolve a convocatoria de bolsas para a realización da prórroga dos estudos oficiais de posgrao nas universidades do sistema universitario de Galicia conducentes ao título de máster.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/10/2007

Pola Orde do 19 de xullo de 2007 (DOG do 2 de agosto), convocáronse bolsas para a realización da prórroga dos estudos oficiais de posgrao nas universidades do sistema universitario de Galicia conducentes ao título de máster.
Cumpridos os trámites previstos no artigo 4º a) da orde de convocatoria, de acordo co establecido no seu artigo 5, e atendendo ao informe-proposta do director xeral de Ordenación e Calidade do sistema universitario de Galicia, esta consellería
RESOLVE:
Primeiro.-Conceder unha bolsa para a realización da prórroga dos estudos oficiais de posgrao conducentes ao título de máster por un novo período de doce meses comprendidos entre o 1 de outubro de 2007 e o 30 de setembro de 2008 aos seguintes bolseiros e bolseiras que cumpren cos requisitos establecidos no punto 4 da orde de convocatoria:
Ver referencia pdf "20400D008P017.PDF"
Segundo.-A aceptación da bolsa e o seu pagamento farase segundo o establecido nos puntos 7 e 8 da orde de convocatoria.
Terceiro.-O incumprimento por parte dos beneficiarios das bases establecidas na orde de convocatoria suporá a perda do dereito a percibir a subvención correspondente.
Cuarto.-Consonte o artigo 5 da orde de convocatoria, as solicitudes non incluídas na resolución de concesión entenderanse denegadas ou desestimadas e publicaranse na páxina web da Consellería de Educación e Ordenación Universitaria, coa indicación expresa dos motivos de denegación, de conformidade co artigo 54 da Lei 30/1992, do 26 de novembro, de réxime xurídico das administracións públicas e do procedemento administrativo común.
Quinto.-Contra esta resolución, que esgota a vía administrativa, os/as interesados/as poderán interpoñer recurso potestativo de reposición ante a conselleira de Educación e Ordenación Universitaria no prazo dun mes a partir do día seguinte ao da publicación da resolución no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses perante o Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Sexto.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 11 de outubro de 2007.
Laura Sánchez Piñón
Conselleira de Educación e Ordenación Universitaria
ORDE do 15 de outubro de 2007 pola que se resolve a convocatoria de bolsas para a realización da prórroga dos estudos de terceiro ciclo nas universidades do sistema universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/10/2007

Pola Orde do 20 de xullo de 2007 (DOG do 2 de agosto), convocáronse bolsas para a realización da prórroga dos estudos de terceiro ciclo nas universidades do sistema universitario de Galicia.
Cumpridos os trámites previstos no artigo 4º.a) da orde de convocatoria, de acordo co establecido no seu artigo 5º, e de acordo co informe-proposta do director xeral de Ordenación e Calidade do Sistema Universitario de Galicia, esta consellería
RESOLVE:
Primeiro.-Conceder unha bolsa para a realización da prórroga dos estudos de terceiro ciclo por un novo período de doce meses comprendidos entre o día 1 de outubro de 2007 e o 30 de setembro de 2008 aos seguintes bolseiros e bolseiras que cumpren cos requisitos establecidos no punto 4 da orde de convocatoria:
Ver referencia pdf "20400D008P017.PDF"
Ver referencia pdf "20400D009P018.PDF"
Segundo.-A aceptación da bolsa e o seu pagamento farase segundo o establecido nos puntos 7 e 8 da orde de convocatoria.
Terceiro.-O incumprimento por parte dos beneficiarios das bases establecidas na orde de convocatoria suporá a perda do dereito a percibir a subvención correspondente.
Cuarto.-Consonte co artigo 5º da orde de convocatoria, as solicitudes non incluídas na resolución de concesión entenderanse denegadas ou desestimadas e publicaranse na páxina web da Consellería de Educación e Ordenación Universitaria, coa indicación expresa dos motivos de denegación, de conformidade co artigo 54 da Lei 30/1992, do 26 de novembro, de réxime xurídico das administracións públicas e do procedemento administrativo común.
Quinto.-Contra esta resolución, que esgota a vía administrativa, os/as interesados/as poderán interpoñer recurso potestativo de reposición ante a conselleira de Educación e Ordenación Universitaria no prazo dun mes a partir do día seguinte ao da publicación da resolución no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses perante o Tribunal Superior de Xustiza de Galicia, de conformidade coa Lei 29/1998, do 13 de xullo, reguladora da xurisdición contencioso-administrativa.
Sexto.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 15 de outubro de 2007.
Laura Sánchez Piñón
Conselleira de Educación e Ordenación Universitaria
ORDE do 26 de setembro de 2007 pola que se fai pública a ampliación do importe existente para a concesión de axudas destinadas á programación de cursos do Plan Nacional de Formación e Inserción Profesional na Comunidade Autónoma de Galicia para 2007, convocadas pola Orde do 21 de decembro de 2006.
CONSELLERÍA DE TRABALLO — III. OUTRAS DISPOSICIÓNS — 08/10/2007

A Orde do 21 de decembro de 2006 (Diario Oficial de Galicia nº 248, do 28 de decembro) establece na súa disposición adicional cuarta que se poderán ditar resolucións complementarias, cando existan fondos provenientes de renuncias de subvencións inicialmente concedidas, de incrementos das cantidades asignadas á comunidade autónoma pola Administración do Estado ou doutros remanentes dos módulos.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 21 de decembro de 2006, coa finalidade de facer chegar estas ao maior número de beneficiarios posibles.
Por todo o exposto e no uso das facultades que me foron conferidas
DISPOÑO:
Artigo único.
Primeiro.-Amplíase o importe total das axudas que se van conceder ao abeiro da Orde do 21 de decembro de 2006, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2007:
16.03.323A.471.0 polo importe de 102.366,50 , código proxecto 200214461.
16.03.323A.471.0 polo importe de 447.535,10 , código proxecto 200700645.
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 26 de setembro de 2007.
Ricardo Jacinto Varela Sánchez
Conselleiro de Traballo
RESOLUCIÓN do 21 de setembro de 2007  pola que se lles dá publicidade ás axudas concedidas ao abeiro da Orde do 23 de marzo de 2007 pola que se aproban as bases reguladoras e se procede á convocatoria para o ano 2007 de axudas, en réxime de concorrencia competitiva, para a implantación dun distintivo de calidade do comercio galego, fomento da creación e expansión de cadeas sucursalistas, medidas ambientais e mellora da imaxe dos establecementos comerciais, en desenvolvemento do Plan de renovación e mellora do comercio galego (Diario Oficial de Galicia número 68, do 9 de abril).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 08/10/2007

O artigo 20 das bases reguladoras da orde dispón: no prazo máximo de tres meses contados desde a data de resolución da concesión publicarase no Diario Oficial de Galicia a relación das subvencións concedidas con indicación da norma reguladora, beneficiario, crédito orzamentario, contía e finalidade da subvención.
Na súa virtude,
RESOLVO:
Ordenar a publicación no Diario Oficial de Galicia das axudas concedidas ao abeiro da Orde do 23 de marzo de 2007, pola que se aproban as bases reguladoras e se procede á convocatoria para o ano 2007 de axudas, en réxime de concorrencia competitiva, para a implantación dun distintivo de calidade do comercio galego, fomento da creación e expansión de cadeas sucursalistas, medidas ambientais e mellora da imaxe dos establecementos comerciais, en desenvolvemento do Plan de renovación e mellora do comercio galego.
Santiago de Compostela, 21 de setembro de 2007.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "19500D007P014.PDF"
ORDE do 14 de agosto de 2007 pola que se declara a alienabilidade dun inmoble situado no edificio Palmeiras do Paseo de Cervantes de Pontevedra.
CONSELLERÍA DE ECONOMÍA E FACENDA — III. OUTRAS DISPOSICIÓNS — 08/10/2007

A Comunidade Autónoma de Galicia é titular dun inmoble no Paseo de Cervantes de Pontevedra consonte co Real decreto lei 8/1994, do 5 de agosto, pola que se suprimen as cámaras oficiais da propiedade urbana, e o Decreto 46/1999, do 11 de febreiro, polo que se establece o procedemento para a súa liquidación e extinción.
Unha vez obtida a inscrición no correspondente rexistro da propiedade a nome da Comunidade Autónoma de Galicia e dado o seu carácter patrimonial, procede declarar a súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
Na súa virtude, por proposta da Secretaría Xeral e do Patrimonio,
DISPOÑO:
Artigo único.
Declárase a alienabilidade do inmoble que se describe a continuación:
Planta primeira do edificio Palmeiras situado no Paseo de Cervantes de Pontevedra, cunha superficie construída aproximada de 716,31 m2 e que linda: fronte, relanzo, escaleira e xardíns de Vicente, rúa Cervantes; dereita entrando, caixa de escaleira e ascensores das vivendas e rúa Pastor Díaz; esquerda, avenida da Raíña Victoria; e fondo, caixa de escaleiras das oficinas e vivendas, patio de luces e rúa Pastor Díaz. Inscrita no Rexistro da Propiedade de Pontevedra como predio nº 35.709 N, tomo 1.517, libro 736, folio 19, inscrición terceira.
Ten unha valoración de 1.432.620 euros.
Santiago de Compostela, 14 de agosto de 2007.
P.D. (Orde 18-9-2006)
Inmaculada Viña Carregal
Secretaria xeral e do Patrimonio da Consellería
de Economía e Facenda
DECRETO 190/2007, do 27 de setembro, polo que se impón a afectación secundaria, a favor da Consellería de Pesca e Asuntos Marítimos, dunha parcela do dominio público portuario do porto de Tragove, adscrita ao ente público Portos de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 08/10/2007

A Consellería de Pesca e Asuntos Marítimos solicitou a iniciación dun expediente de afectación secundaria en dominio público portuario no concello de Cambados, coa finalidade de construír unha base loxística de loita contra a contaminación.
A titularidade do predio, segundo Real decreto 3214/1982, do 24 de xullo, correspóndelle á Comunidade Autónoma de Galicia. En virtude do artigo 17 da Lei 5/1994, do 29 de novembro, de creación do ente público Portos de Galicia, adscribíronse ao devandito organismo os bens e dereitos que integran o dominio público portuario autonómico. Esta adscrición implica a transferencia das facultades de uso, xestión e administración sen cambio de titularidade.
Con data 1 de agosto de 2006 a Presidencia de Portos de Galicia informou que non existía inconveniente en que se procedese á afectación secundaria da parcela de dominio público portuario condicionado ao cumprimento duns requisitos.
O expediente de afectación secundaria tramitouse segundo o disposto no artigo 12 da Lei 3/1985, do 12 de abril, do patrimonio da Comunidade Autónoma de Galicia, e no artigo 31 do Decreto 50/1989, do 9 de marzo, polo que se aproba o seu regulamento.
Na súa virtude, por proposta do conselleiro de Economía e Facenda e logo de deliberación do Consello da Xunta de Galicia, na súa reunión do día vinte e sete de setembro de dous mil sete,
DISPOÑO:
Artigo 1º
Acórdase a imposición dunha afectación secundaria a favor da Consellería de Pesca e Asuntos Marítimos, dunha parcela do dominio público portuario do porto de Tragove, adscrita ao ente público Portos de Galicia, para construír unha base loxística de loita contra a contaminación.
A base construirase sobre unha parcela de 3.743 m2 integrada no dominio público portuario do porto de Tragove identificada no expediente de afectación.
Artigo 2º
A concorrencia da antedita afectación respecto do porto de Tragove non altera a adscrición orgánica exixida pola afectación principal, que lle confire ao seu titular, Portos de Galicia, as facultades de administración, xestión e conservación, sen prexuízo das que lle correspondan á Consellería de Pesca e Asuntos Marítimos como titular dun interese específico determinante da afectación secundaria.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a termo todos os trámites necesarios para a efectividade deste decreto.
Santiago de Compostela, vinte e sete de setembro de dous mil sete.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
ORDE do 17 de setembro de 2007 pola que se modifica a do 26 de abril pola que se establecen as bases para a concesión, en réxime de concorrencia competitiva, de subvencións encamiñadas ao fomento da seguridade e saúde no ámbito da minaría galega, e se procede á súa convocatoria para o ano 2007. (IN 303A) (Diario Oficial de Galicia número 89, do 9 de maio).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 08/10/2007

A Consellería de Innovación e Industria ditou a Orde do 26 de abril de 2007 pola que se establecen as bases para a concesión, en réxime de concorrencia competitiva, de subvencións encamiñadas ao fomento da seguridade e saúde no ámbito da minaría galega, e se procede á súa convocatoria para o ano 2007. (IN 303A) (Diario Oficial de Galicia nº 89, do 9 de maio).
No artigo 17 do anexo I da citada orde establécese que o prazo para a xustificación do investimento por parte do beneficiario será ata o 31 de outubro de 2007.
Tendo en conta que o elevado número de solicitudes presentadas motivou un dilatado proceso de revisión administrativa dos respectivos expedientes, considérase necesario ampliar o prazo de xustificación dos investimentos levados a cabo polos solicitantes.
En consecuencia, en uso das atribucións que me foron conferidas,
DISPOÑO:
Único.-Ampliar o prazo para a xustificación dos investimentos subvencionables ao abeiro da Orde do 26 de abril de 2007 da Consellería de Innovación e Industria, ata o 30 de novembro de 2007.
Santiago de Compostela, 17 de setembro de 2007.
Fernando Xabier Blanco Álvarez
Conselleiro de Innovación e Industria
ORDE do 19 de xullo de 2007 pola que se declara de interese galego a Fundación Colegio Médico Pontevedra-Fcomp e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE — III. OUTRAS DISPOSICIÓNS — 08/10/2007

Con data do 4 de xullo de 2007 foi publicada no Diario Oficial de Galicia a orde da Consellería de Presidencia, Administracións Públicas e Xustiza, do 19 de xuño de 2007, pola que se clasifica como de interese sanitario a Fundación Colegio Médico Pontevedra-Fcomp, adscribíndoa á Consellería de Sanidade que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos ten como obxecto a promoción, programación, desenvolvemento e execución de todo tipo de actividades educativo-docentes e científicas, que fomenten o estudo e a investigación en todas as cuestións relacionadas coa sanidade e coa protección social dos médicos de Galicia.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 5 da Lei 12/2006, do 1 de decembro, de fundacións de interese galego e no artigo 32.3º a) do Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño,
DISPOÑO:
Primeiro.-Declarar de interese galego a Fundación Colegio Médico Pontevedra-Fcomp, ao cumprir os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordenar a inscrición da Fundación Colegio Médico Pontevedra-Fcomp, no Rexistro de Fundacións de Interese Galego, sección da Consellería de Sanidade, para os efectos constitutivos da Lei 12/2006, do 1 de decembro, de fundacións de interese galego.
Terceiro.-A devandita fundación queda sometida ao disposto na normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servizos, quedando obrigada a render contas anualmente ao protectorado e xustificar, a través dunha memoria anual, o cumprimento das cargas fundacionais, así como a presentar o proxecto de orzamento ao protectorado, con anterioridade ao inicio do exercicio económico para o que se formula e a solicitar as preceptivas autorizacións do protectorado.
Santiago de Compostela, 20 de xullo de 2007.
Mª José Rubio Vidal
Conselleira de Sanidade
RESOLUCIÓN do 24 de setembro de  2007 pola que se modifica a do 14 de xullo de 2004, pola que se delega a sinatura da potestade certificante da/o secretaria/o xeral en determinados órganos.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 05/10/2007

O 18 de agosto de 2003 publicouse no DOG a resolución da Secretaría Xeral do 14 de xullo de 2003 pola que se delega a sinatura da potestade certificante do/a secretario xeral en determinados órganos. Esta resolución foi obxecto de modificacións por resolucións do 18 de maio de 2004 (DOG do 1 de xuño), 28 de setembro de 2005 (DOG do 16 de outubro), 30 de outubro de 2006 (DOG do 13 de novembro) e do 12 de abril de 2007 (DOG do 2 de maio).
O punto décimo terceiro da resolución refírese á delegación da potestade certificante en materia de terceiro ciclo, posgrao e formación continua no titular da xefatura de sección de terceiro ciclo do campus de Santiago de Compostela. Tanto a necesidade de axilización administrativa como a potenciación e incremento de actuación da unidade do campus de Lugo, determinan unha modificación da resolución en materia de delegación da sinatura da potestade certificante da/o secretaria/o xeral en determinados órganos, engadindo un novo parágrafo no artigo décimo terceiro. Por todo o anterior, esta secretaría xeral
RESOLVE:
Primeiro.-Modificar o artigo décimo terceiro da Resolución do 14 de xullo de 2003 pola que se delega a sinatura da potestade certificante do secretario xeral en determinados órganos, incluíndo o seguinte parágrafo:
«Delégase no/a xefe/a da Unidade de Xestión Académica do Campus de Lugo a potestade certificante das certificacións relacionadas neste artigo, correspondentes ao campus de Lugo».
Segundo.-Esta modificación entrará en vigor o día seguinte ao da súa publicación no Diario Oficial de Galicia.
Santiago de Compostela, 24 de setembro de 2007.
Isabel García-Rodeja Gayoso
Secretaria xeral da Universidade de Santiago
de Compostela
ORDE do 10 de outubro de 2007 pola que se resolve a convocatoria da do 14 de xuño e se fai pública a concesión de premios de excelencia académica para o alumnado que inicie estudos universitarios no sistema universitario de Galicia, no curso académico 2007-2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/10/2007

A Consellería de Educación e Ordenación Universitaria convocou por Orde do 14 de xuño de 2007, (DOG do 22 de xuño), premios de excelencia académica para o alumnado que inicie estudos universitarios no sistema universitario de Galicia no curso académico 2007/2008.
De acordo co establecido no artigo 7 das bases da convocatoria, desde o día 21 de agosto ao 31 de agosto de 2007 ambos os dous incluídos, expuxéronse as listas provisionais das solicitudes admitidas e excluídas, podendo, durante ese mesmo prazo, os interesados formular as reclamacións para emendar erros e faltas de documentos ante a Dirección Xeral de Ordenación e Calidade do Sistema Universitario de Galicia.
Rematado este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, de acordo co establecido nas bases da convocatoria e atendendo á proposta elevada pola citada comisión avaliadora a través da Dirección Xeral de Ordenación e Calidade do Sistema Universitario de Galicia, esta consellería
RESOLVE:
Artigo 1º
Concederlle o premio de excelencia académica ao alumnado que figura no anexo I desta orde e na contía que se especifica.
Artigo 2º
Desestimar as solicitudes que se relacionan no anexo II, polas causa que nel se indican.
Artigo 3º
Os beneficiarios deberán cumprir as obrigas establecidas no artigo 12 da orde de convocatoria, e a súa concesión queda, así mesmo, condicionada ao cumprimento das demais disposicións especificadas na citada orde.
Artigo 4º
O aboamento desta axuda, de acordo co estipulado no artigo 16 do Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia, farase nun pagamento único, ingresando a súa contía na conta bancaria indicada polo/a beneficiario/a do premio concedido.
Artigo 5º
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria no prazo dun mes a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 10 de outubro de 2007.
Laura Sánchez Piñón
Conselleira de Educación e Ordenación Universitaria
Ver referencia pdf "20400D007P016.PDF"
Ver referencia pdf "20400D008P017.PDF"
ORDE do 5 de outubro de 2007 pola que se modifica a do 30 de agosto pola que se establecen as bases reguladoras e se convoca a concesión de bolsas para o acceso en aluguer a vivenda para estudantes de ciclos formativos da formación profesional inicial.
CONSELLERÍA DE VIVENDA E SOLO — III. OUTRAS DISPOSICIÓNS — 05/10/2007

Con data do 6 de setembro de 2007 publicouse no Diario Oficial de Galicia a Orde do 30 de agosto de 2007 pola que se establecen as bases reguladoras e se convoca a concesión de bolsas para o acceso en aluguer a vivenda para estudantes de ciclos formativos da formación profesional inicial.
Esta orde, no seu artigo 3 establece como requisito ter aprobadas todas as materias ou módulos do curso 2006-2007 na convocatoria de xuño. Así mesmo, no seu artigo 6, establece que o prazo de presentación de solicitudes será dun mes natural contado desde o día seguinte ao de publicación desta orde no DOG.
Tendo en conta as solicitudes presentadas enténdese oportuno modificar estes aspectos.
Por outra banda, clarifícase o modo en que se poderán acreditar os ingresos no caso de que non presentasen a declaración do imposto sobre a renda das persoas físicas.
Por todo o exposto, e de conformidade co artigo 78 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, e no uso das facultades que me confire a Lei 1/1983, do 22 de febreiro, reguladora da Xunta e da súa Presidencia,
DISPOÑO:
Artigo único.-Modificar a Orde do 30 de agosto de 2007 pola que se establecen as bases reguladoras e se convoca a concesión de bolsas para o acceso en aluguer a vivenda para estudantes de ciclos formativos da formación profesional inicial.
Un.-Modifícase o artigo 3 b), no senso de que onde se indica «xuño» hai que engadir «ou setembro».
Dous.-Engádeselle un punto 5 ao artigo 4 co seguinte texto:
«Se non se presentase a declaración da renda, por non estar obrigado a iso, a acreditación dos seus ingresos familiares efectuarase mediante declaración responsable, sen prexuízo da comprobación administrativa».
Tres.-Modifícase o artigo 6 que queda redactado segundo o seguinte teor:
«Amplíase o prazo de presentación de solicitudes inicialmente concedido por un mes natural máis contado desde o mesmo día da publicación desta orde».
Catro.-Publícase novamente o modelo de solicitude como anexo a esta orde.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 5 de outubro de 2007.
Teresa Táboas Veleiro
Conselleira de Vivenda e Solo
Ver referencia pdf "19400D007P010.PDF"
RESOLUCIÓN do 30 de setembro de 2007, da Dirección Xeral da Función Pública, pola que se lle dá publicidade ao acordo da comisión de traballo creada para a aplicación do Fondo de Acción Social do exercicio 2006 e ás listas definitivas das axudas do dito fondo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 05/10/2007

Concluídos os traballos de repartición e aplicación do Fondo de Acción Social para o ano 2006, e en uso das competencias atribuídas a esta dirección xeral no punto 2 das normas xerais de procedemento que rexen para o Fondo de Acción Social do ano 2006, publicadas por Resolución do 28 de decembro de 2006, da Dirección Xeral de Relacións Laborais (Diario Oficial de Galicia número 4, do 5 de xaneiro de 2007), procede darlles a debida publicidade ás listas definitivas das axudas do fondo e ao acordo final de concesión e distribución do citado fondo, unha vez transcorrido o prazo de alegacións previsto no punto segundo da Resolución do 15 de xuño de 2007 (Diario Oficial de Galicia número 122, do 26 de xuño) e da Resolución do 4 de xullo de 2007 (Diario Oficial de Galicia número 134, do 11 de xullo).
Polo tanto, dando cumprimento ao acordo da Mesa Xeral de Negociación e ao disposto na Resolución do 28 de decembro de 2006, esta dirección xeral
DISPÓN:
Primeiro.-Que se publique no Diario Oficial de Galicia, como anexo a esta resolución, a distribución final da concesión das axudas do Fondo de Acción Social para o exercicio de 2006.
Segundo.-Facer públicas as listas definitivas das solicitudes aprobadas e denegadas das prestacións correspondentes ás axudas de xubilación, discapacitados, fillos menores, estudos por fillos, estudos do traballador, vivenda, maiores a cargo e gastos sanitarios do Fondo de Acción Social do ano 2006, que están expostas no taboleiro de anuncios de todas as consellerías, nas delegacións provinciais, así como na páxina web: www. xunta.es.
Terceiro.-Contra esta resolución poderán os interesados interpoñer recurso de alzada perante o conselleiro de Presidencia, Administracións Públicas e Xustiza no prazo dun mes contado desde o día seguinte ao da data de publicación desta resolución no Diario Oficial de Galicia, de acordo co previsto no artigo 114 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 30 de setembro de 2007.
María del Mar Rodríguez Fernández
Directora xeral da Función Pública
Ver referencia pdf "19400D005P007.PDF"
ORDE do 10 de outubro de 2007 pola que se resolve a convocatoria de axudas económicas dirixidas a asociacións e fundacións con fins pedagóxicos para a realización de actividades organizadas co alumnado e coas familias da Comunidade Autónoma de Galicia durante o ano 2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/10/2007

Pola Orde do 2 de maio de 2007 (DOG do 8 de maio) a Consellería de Educación e Ordenación Universitaria convocou axudas económicas dirixidas a asociacións e fundacións con fins pedagóxicos e sen ánimo de lucro, legalmente constituídas, para a realización de actividades organizadas co alumnado e coas familias da Comunidade Autónoma de Galicia durante o ano 2007, e aprobou as súas bases reguladoras.
Vista a proposta formulada pola comisión de selección, e de conformidade coa base 9 da convocatoria,
RESOLVO:
1. Conceder, con cargo ao concepto orzamentario 2007.09.02.423A.481.2, as axudas que se relacionan no anexo I desta orde.
2. Denegar as axudas solicitadas, polos motivos que se especifican, ás asociacións que figuran no anexo II desta orde.
3. O pagamento das axudas económicas farase unha vez realizada a debida xustificación. A xustificación farase de xeito individualizado, por actividade, segundo a cantidade asignada pola comisión de selección.
4. O prazo de xustificación das actividades realizadas ata o 30 de setembro será dentro dos 10 días hábiles seguintes á publicación desta orde de resolución da convocatoria; as actividades a realizar en outubro e novembro deberán xustificarse antes do 30 de novembro de 2007.
5. Contra esta resolución os interesados poderán interpoñer recurso potestativo de reposición perante a conselleira de Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 10 de outubro de 2007.
Laura Sánchez Piñón
Conselleira de Educación e Ordenación
Universitaria
Ver referencia pdf "20400D006P015.PDF"
AXUDAS DENEGADAS
AXUDAS CONCEDIDAS
ORDE do 19 de outubro de 2007 pola que se modifica a do 18 de setembro, pola que se establecen as bases reguladoras para a concesión das subvencións a persoas físicas e xurídicas titulares de autorizacións de transporte público por estrada para o fomento das condicións de seguranza e da incorporación de novas tecnoloxías e melloras ambientais, e se procede á súa convocatoria para o ano 2007.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 22/10/2007

Con data do 21 de setembro de 2007 publicouse no Diario Oficial de Galicia a orde da Consellería de Política Territorial, Obras Públicas e Transportes do 18 de setembro de 2007, mediante a cal se convocaban diversas liñas de axuda para titulares de autorizacións de transporte público por estrada para o exercicio corrente.
Entre os motivos subvencionables que se recollen no seu artigo 1.3º encóntrase a aplicación de sistemas de prevención de riscos laborais, admitíndose como único medio válido para a súa acreditación unha auditoría de prevención de riscos laborais, en que figure unha avaliación de riscos por postos de traballo (artigo 5.3.d.iv, segundo corrección de erros publicada no Diario Oficial de Galicia do 10 de outubro de 2007). Porén, o sector puxo de manifesto a esta consellería numerosas dificultades para recadar a documentación requirida, polo que se considera oportuno ditar unha nova orde que, con modificación do devandito artigo, precise e amplíe os mecanismos a través dos cales se poderá acreditar o motivo indicado.
Esa modificación, ademais, debe ir acompañada dunha ampliación do prazo inicialmente previsto para pedir a subvención, de xeito que se posibilite unha ordenada presentación de solicitudes.
Por todo o exposto, e en uso das facultades que teño atribuídas,
DISPOÑO:
Primeiro.-Modifícase o artigo 5.3.d.iv da Orde do 18 de setembro de 2007, que quedará redactado do seguinte xeito:
Auditoría ou informe de avaliación de riscos laborais.
Segundo.-Modifícase o artigo 6.2º da mesma orde, que quedará redactado do seguinte xeito:
O último día para a presentación de solicitudes será o día 2 de novembro de 2007.
Santiago de Compostela, 19 de outubro de 2007.
María José Caride Estévez
Conselleira de Política Territorial, Obras Públicas
e Transportes
RESOLUCIÓN conxunta do 1 de outubro de 2007, da Dirección Xeral de Ordenación e Innovación Educativa e da Secretaría Xeral de Política Lingüística, pola que se resolven os premios a proxectos de innovación en normalización lingüística para centros de titularidade da Consellería de Educación e Ordenación Universitaria para desenvolver no curso 2007-2008 convocados pola Resolución do 28 de maio de 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 22/10/2007

A Resolución do 28 de maio de 2007 (DOG do 5 de xuño) establece as bases e convoca dez premios a proxectos de innovación en normalización lingüística para centros de titularidade da Consellería de Educación e Ordenación Universitaria para desenvolver no curso académico 2007-2008 co fin de fomentar algún dos seguintes aspectos: o galego oral, coa creación de novos ámbitos de uso que favorezan a utilización da lingua galega dentro e fóra das aulas; o achegamento á lingua e ao coñecemento da realidade sociocultural galega por parte da poboación inmigrante; a colaboración coas entidades culturais, asociativas, recreativas e deportivas, así como coas empresas locais, para favorecer o emprego da lingua galega e mellorar a súa valoración social; a relación da lingua galega coas tecnoloxías da información e da comunicación.
Unha vez rematado o procedemento establecido na convocatoria, cómpre facer pública a relación de centros premiados para desenvolver o seu proxecto de innovación en normalización lingüística durante o curso 2007-2008, de acordo cos artigos 7º e 8º da devandita resolución.
En consecuencia, por proposta da Comisión de Selección, a Dirección Xeral de Ordenación e Innovación Educativa e a Secretaría Xeral de Política Lingüística
RESOLVEN:
Primeiro.-Conceder os premios convocados pola Resolución do 28 de maio de 2007 aos proxectos de innovación en normalización lingüística que se indican a continuación:
Ver referencia pdf "20400D003P007.PDF"
Segundo.-Indicar que, atendendo aos destinatarios da convocatoria, os recursos contra esta resolución están afectados polo disposto nos artigos 20 e 44 da Lei 29/1998, do 13 de xullo, reguladora da xurisdición contencioso-administrativa.
Disposición derradeira
Esta resolución entrará en vigor a partir do día seguinte ao da súa publicación.
Santiago de Compostela, 1 de outubro de 2007.
Mª José Pérez Mariño 	Mª Sol López Martínez
Directora xeral de Ordenación	Secretaria xeral de Política
e Innovación Educativa	Lingüística
CORRECCIÓN de erros.-Decreto 180/2007, do 6 de setembro, polo que se modifica o Decreto 157/2006, do  7 de setembro, de rehabilitación e renovación de calidade de vivendas no medio rural e en conxuntos históricos de Galicia.
CONSELLERÍA DE VIVENDA E SOLO — I. DISPOSICIÓNS XERAIS — 09/10/2007

Advertido un erro na publicación do Decreto 180/2007, do 6 de setembro, polo que se modifica o Decreto 157/2006, de 7 de setembro, de rehabilitación e renovación de calidade de vivendas no medio rural e en conxuntos históricos de Galicia, que foi publicado no Diario Oficial de Galicia número 187, do 26 de setembro de 2007, procédese á súa rectificación e publicación do anexo:
No punto 1. do número 3.2º onde di: «A solicitude mediante o modelo normalizado recollido no anexo II deste decreto», debe dicir: «A solicitude mediante modelo normalizado recollido no anexo deste decreto».
Publícase o anexo:
ANEXO
Ver referencia pdf "19600D003P141.PDF"
INGRESOS
DECLARADOS NO ESTRANXEIRO
Ver referencia pdf "19600D003P141.PDF"
b) NOMEAMENTOS CONSELLERÍA DE EDUCACIÓN
E ORDENACIÓN UNIVERSITARIA
RESOLUCIÓN do 25 de setembro de 2007, da Secretaría Xeral e de Relacións Institucionais da Vicepresidencia da Igualdade e do Benestar, pola que se ordena a publicación do acordo da Comisión Bilateral de Cooperación Administración xeral do Estado-Comunidade Autónoma de Galicia en relación coa Lei 13/2006, do 27 de decembro, de horarios comerciais de Galicia.
VICEPRESIDENCIA DA IGUALDADE E DO BENESTAR — I. DISPOSICIÓNS XERAIS — 09/10/2007

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificada pola Lei orgánica 1/2000, do 7 de xaneiro, esta secretaría dispón a publicación do acordo que figura como anexo a esta resolución.
Santiago de Compostela, 25 de setembro de 2007.
A. Javier Ferreira Fernández
Secretario xeral e de Relacións Institucionais da Vicepresidencia da Igualdade e do Benestar
ANEXO
Acordo da Comisión Bilateral de Cooperación Administración xeral do Estado-Comunidade Autónoma de Galicia en relación coa Lei de Galicia 13/2006, do 27 de decembro, de horarios comerciais de Galicia
A Comisión Bilateral de Cooperación Administración xeral do Estado-Comunidade Autónoma de Galicia, na súa reunión do día 24 de setembro de 2007, adoptou o seguinte acordo:
Primeiro.-De conformidade coas negociacións previas realizadas polo grupo de traballo constituído en cumprimento do previsto no acordo da Comisión Bilateral de Cooperación Administración do Estado-Comunidade Autónoma de Galicia, do 20 de marzo de 2007, para o estudo e proposta de solución das discrepancias competenciais manifestadas sobre a Lei de Galicia 13/2006, do 27 de decembro, de horarios comerciais, ambas as dúas partes acordan o seguinte:
A Xunta de Galicia comprométese a interpretar o disposto no artigo 8.3º da Lei de Galicia 13/2006, do 27 de decembro, de horarios comerciais, no sentido de que o deber de adiantar o peche dos establecementos comerciais e de permanecer pechados os días a que se refire este artigo é un deber que se enmarca, tanto na necesaria conciliación da vida familiar e persoal que lles corresponde ás empresas comerciais, como no réxime de liberdade de horarios recollido na Lei 1/2004, do 21 de decembro, de horarios comerciais. O Goberno de Galicia manifesta a súa intención de promover as medidas oportunas para o cumprimento deste deber por parte das empresas.
Segundo.-Publicar este acordo no Boletín Oficial del Estado e no Diario Oficial de Galicia.
Terceiro.-Comunicarlle este acordo ao Tribunal Constitucional para os efectos previstos no artigo 33.2º da Lei orgánica do Tribunal Constitucional.
Madrid, 24 de setembro de 2007.
Elena Salgado Méndez	Anxo Manuel Quintana González
Ministra de Administracións	Vicepresidente da Igualdade
Públicas	e do Benestar